17 Ha o hlompha ba bang ebile o ba tsotella, ho tla ba bonolo hore le bona ba hlomphe tumelo ya hao. Olivia ya dilemo tse 17, ya ileng a kolobetswa a sa le monyenyane, o re: “Ke ne ke tshaba hore haeba nka bua ka Bibele, bana ba bang ba ne ba tla re ke Mmamoruti.” Empa maikutlo a hae a ile a fetoha. Olivia o ile a qala ho nahana: “Batjha ba bangata ha ba tsebe letho ka Dipaki Tsa Jehova. Ke rona feela Dipaki tseo ba di tsebang. Kahoo, re lokela ho ela hloko tsela eo re buang ka yona ha re bua ka seo re se dumelang. Ka mohlala, batho ba bang ba tla nahanang haeba re ba dihlong ha re bua ka bodumedi ba rona? Ba tla bona eka ha re rate seo re leng sona. Ba ka qetella ba bua le rona hampe hobane re bonahala re sa itshepe. Empa ha re bua re kgobile matshwafo mme ba bona hore re kgodisehile ka seo re se dumelang, ho tla ba bonolo hore ba re hlomphe.”